ΕΥΡΙΠΙΔΗΣ Σ. ΣΤΥΛΙΑΝΙΔΗΣ








ΒΟΥΛΕΥΤΗΣ ΡΟΔΟΠΗΣ Ν Δ 

Ε Ρ Ω Τ Η Σ Η

ΠΡΟΣ ΤΟΥΣ ΥΠΟΥΡΓΟΥΣ: ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ, ΠΕΡΙΒΑΛΛΟΝΤΟΣ ΚΑΙ ΚΛΙΜΑΤΙΚΗΣ ΑΛΛΑΓΗΣ
ΘΕΜΑ: «Καθυστέρηση της έγκρισης του Γενικού Πολεοδομικού Σχεδίου Κομοτηνής από το κεντρικό Συμβούλιο Χωροταξίας Οικισμού και Περιβάλλοντος (ΣΧΟΠ)».
Χρόνιο αίτημα πολλών κατοίκων της πόλης της Κομοτηνής είναι η έγκριση του νέου Γενικού Πολεοδομικού Σχεδίου της πόλης. Το σχέδιο αυτό θα δώσει τη δυνατότητα στην διοικητική πρωτεύουσα της Θράκης να αναπτυχθεί με σύγχρονο οικιστικά και φιλικό προς το περιβάλλον τρόπο, επιτρέποντας τους πολίτες αλλά και το δήμο να αξιοποιήσουν αποτελεσματικά την περιουσία τους.

Όπως επιβεβαιώνει ο Δήμος Κομοτηναίων ολοκλήρωσε επιμελώς τις εργασίες, που τον αφορούν. Παρ’ όλα αυτά καθυστερεί η εισηγητική έκθεση του Υπουργείου Υποδομών Μεταφορών και Δικτύων προκειμένου να εγκριθεί το Γενικό Πολεοδομικό Σχέδιο από το κεντρικό ΣΧΟΠ.
       Ε Ρ Ω Τ Ω Ν Τ Α Ι

οι κ. Υπουργοί
1)  Για ποιο λόγο καθυστερεί η έγκριση του Γενικού Πολεοδομικού Σχεδίου Κομοτηνής από το κεντρικό ΣΧΟΠ με σοβαρές συνέπειες στην ποιοτική ανάπτυξη της πόλης και στη ζωή των κατοίκων της;  
2) Τι προτίθεται να κάνει η πολιτική ηγεσία του Υπουργείου ώστε να επιλυθεί το θέμα και εντός ποιου χρονοδιαγράμματος εκτιμάται ότι θα έχουμε αποτελέσματα;

